text: Dømt for produktion af ulovligt fyrværkeri
  27 april 2012 kl. 13.44
  To mænd er fredag blevet dømt for den ulovlig fyrværkeriproduktion, der endte med en eksplosion i St. Andst ved Vejen i oktober sidste år. To personer omkom ved eksplosionen.
  En 41-årig mand fra Toftlund blev idømt et års ubetinget fængsel, mens en 33-årig mand fra Vamdrup spillede en mindre rolle i sagen og slap med tre måneders fængsel.
  
  Kemikalier
  Manden fra Toftlund blev dømt for at have haft flere hundrede kilo sprængfalige kemikalier. Stofferne blev brugt til den illegaleproduktion af fyrværkeri i den gamle CF-bygning i Store Andst. Dermed bragte han andre menneskers liv og helbred i fare. 
  Den 41-årige blev dog ikke dømt for at være skyld i kæresteparret død i den voldsomme eksplosionsbrand i oktober. Store dele af byen blev evakueret under branden.
  
  Modtog dommene
  Anklageren havde ønsket over to års fængsel, mens han ønskede den 33-årig idømt et års fængsel. 
  Den 41-årig blev også dømt til at betale 80.000 kr. i bøde og andre 80.000 kr. er blevet konfiskeret som fortjeneste for salg af det ulovlige fyrværkeri. 
  Begge mænd modtog dommene.
  